गौतमबुद्ध नगर – उत्तर प्रदेश में नगर निकाय चुनाव में आम आदमी पार्टी को प्रत्याशी ढूंढ ने से भी नहीं मिल रहे है। पंजाब और गोवा विधानसभा चुनाव में हार के बाद आम आदमी पार्टी ने यूपी के नगर निकाय चुनाव में अपनी उपस्थिति दर्ज कराने के पार्टी ने निकाय चुनाव लड़ने का फैसला लिया था बात करे गौतमबुद्धनगर में पार्टी को निकाय चुनाव के लिए प्रत्याशी नहीं मिल रहे हैं। पार्टी के जिला संयोजक केपी सिंह राघव ने रविवार को दादरी नगर पालिका और जेवर नगर पंचायत के लिए अपने उम्मीदवारों की लिस्ट जारी की। इस लिस्ट में बिलासपुर, जहांगीरपुर, दनकौर, रबूपुरा नगर पंचायत के कैंडिडेट के नाम नहीं हैं। आम आदमी पार्टी के जिला संयोजक ने प्रेसवार्ता में बताया कि दादरी नगर पालिका के अध्यक्ष पद के लिए बलवीर सिंह पार्टी के उम्मीदवार होंगे। रविवार को 25 सदस्यों की सीटों में से सिर्फ 8 प्रत्याशी घोषित कर सकी। वहीं जेवर सीट से अध्यक्ष पद के लिए पार्टी ने सोनी निर्मल को उम्मीदवार घोषित किया है। सदस्यों की 16 सीटों में से सिर्फ 8 सीटों पर ही आम आदमी पार्टी प्रत्याशी उतार सकी है। जिला संयोजक ने बताया कि 4 नगर पंचायतों में उन्हें अच्छे प्रत्याशी नहीं मिले सके हैं, इस कारण इन सीटों पर कैंडिडेट नहीं उतारे हैं। सेकंड लिस्ट भी सोमवार को जारी की जा सकती है। ।